Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 7.1.2020 (00:01) – 31.1.2020 (23:59)
Zahraničná pracovná cesta prerušená v dňoch:   
 	11.1.2020 – 12.1.2020
              	  	18.1.2020 – 19.1.2020
             	 	25.1.2020 – 26.1.2020

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v januári 2020 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2020. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.
Podpora zapájania sa do medzinárodných projektov a pri ich implementácii
Dňa 23. januára 2020 sa uskutočnilo už ôsme zasadnutie Tieňového výboru pre strategické konfigurácie programu Horizon Europe, do ktorého som bol oficiálne nominovaný zo strany MŠVVaŠ SR. Zasadnutia Tieňového výboru pre strategické konfigurácie programu Horizon Europe budú prebiehať každý mesiac až do začiatku spustenia programu Horizon Europe od roku 2021.
Európska komisia má záujem uplatniť nový strategický prístup v úzkej spolupráci s členskými štátmi a plánovať agendu v oblasti výskumu a inovácií na nadchádzajúce obdobie 10 - 15 rokov. Plánovanie strategického prístupu na nadchádzajúce dlhoročné obdobie bude hlavnou úlohou tejto formácie Tieňového výboru pre strategické konfigurácie programu Horizon Europe. Komisia upozornila, že delegáti majú prostredníctvom pripomienkovania Strategického plánu jedinečnú možnosť ovplyvňovať jednotlivé ciele II. klastra programu Horizon Europe a budúce misie a výskumno-inovačné partnerstvá. 
Ďalším dôležitým bodom je príprava novej paradigmy a priorít nadchádzajúceho Európskeho výskumného priestoru (ERA) na obdobie 2020-2030. Pre tieto účely bola zriadená Ad-hoc Pracovná skupina zložená z delegátov ERAC, ktorej som súčasťou. 
Dňa 13. januára 2020 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO, PolSCA a NRDIO). Témou zasadnutia bola príprava ďalšej edície spoločného V4 tréningu pre projektových manažérov pre projekty Horizont 2020, ktorý sa uskutočnil v termíne od 20. do 22. apríla 2020 v Bruseli. Pracovníci zároveň finálne identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov.
Ďalším bodom diskusie bola príprava návštevy predsedov akadémií vied z V4 v Bruseli, ktorá sa uskutoční v termíne od 8. do 10. júna 2020. Predsedovia akadémií vied sa stretnú s predstaviteľmi na vysokej úrovni z Európskej komisie (komisárka EÚ, generálni riaditelia generálnych riaditeľstiev); Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).

IGLO CORE

Dňa 7. januára 2020 sa uskutočnilo tradičné zasadnutie vedúcich styčných kancelárií pre výskum a inovácie (IGLO CORE) v Bruseli, ktorého hlavným bodom bola diskusia zo zástupcami chorvártskeho predsedníctva v Rade EÚ pre výskum a inovácie. Nada SIROTIĆ zo Stáleho zastúpenia Chorvátskej republiky pri EÚ predstavila priority chorvátskeho predsedníctva:
-	Mottom predsedníctva je „Silná Európa vo svete výziev“. Existujú štyri priority: Európa, ktorá sa vyvíja; Európa, ktorá sa spája; Európa, ktorá chráni; Vplyvná Európa.
-	Pokiaľ ide o výskum, vývoj a inovácie, dôraz sa bude klásť na „obeh mozgov“ (podporovať rámcové podmienky pre výskumných pracovníkov) a „budúce pracovné miesta“ (úloha na výskum a vývoj).
-	Pokračovať v rokovaniach o prebiehajúcich prioritách, ako sú EIT, program Euratom, ITER a program Horizon Europe (to je tiež predmetom rokovaní o VFR/MFF a výsledku Brexitu).
-	Hlavné podujatia a iniciatívy predsedníctva sú uvedené na nasledovnej webovej stránke: https://bit.ly/3admabB

Ďalšia časť zasadnutia sa venovala prezentácií výsledkov a aktivít jednotlivých pracovných skupín IGLO za rok 2019. Nakoľko pôsobím jako predseda Pracovnej skupiny IGLO pre medzinárodnú spoluprácu vo vede, výskume a inováciách, predstavil som činnossť tejto skupiny za rok 2019 a plány na rok 2020. 

Ďalšie zasadnutie IGLO CORE sa uskutoční 4. februára 2020. 

Prezentácia a popularizácia slovenského výskumu a inovácií 

Styčná kancelária SR pre výskum a vývoj v Bruseli (SLORD) pripravila 20. januára 2020 vo svojich priestoroch v spolupráci so SARIO a Zastupiteľským úradom SR v Bruseli neformálne podujatie s názvom SLOVAK SPACE IN BRUSSELS.

Cieľom podujatia bolo predstaviť medzinárodnému odbornému publiku stav a potenciál rozvoja vesmírneho priemyslu na Slovensku. Výstižne ho charakterizuje motto prezentácie, s ktorou na podujatí vystúpil odborník SARIO na vesmírny priemysel a člen Komisie pre vesmírne aktivity SR Michal Brichta: „New space for new business“. Konštatoval, že Slovensko nie je vo vesmíre novým hráčom a pripomenul doterajšie úspechy v oblasti kozmonautiky, vesmírneho výskumu a priemyslu. SR sa blíži k rázcestiu, ktoré predstavuje blížiaci sa koniec programu PECS/ESA vo februári 2021. Dovtedy SR musí prijať rozhodnutie o ďalšom smerovaní a postoji vo vzťahu k ESA. Michal Brichta sa v prezentácii zameral na priemyselné aspekty vesmírneho priemyslu. Informoval, že vo vesmírnom priemysle na Slovensku pôsobí dvadsiatka firiem. Na toto odvetvie je nepriamo naviazaná ďalšia štyridsiatka firiem. Sektor zamestnáva viac ako 500 pracovníkov. Hlavnou oblasťou pôsobenia slovenských firiem je pozorovanie Zeme na rôzne účely, technika letu vo vesmíre, výroba komponentov umelých vesmírnych telies, ako aj nosných zariadení. Prednosťou SR v oblasti vesmírneho priemyslu je silné zázemie v oblasti IT. To vytvára predpoklady na úspešný vývoj aplikácií využiteľných vo vesmíre. Michal Brichta informoval o najbližších väčších prezentáciách slovenského vesmírneho priemyslu: Slovak Day na podujatí ILA v Berlíne sa uskutoční 13. mája 2020 a Slovak Space Tech Days v Bratislave tento rok začnú 16. júna 2020. 

Dynamiku a potenciál rozvoja vesmírneho priemyslu na Slovensku potvrdila prezentácia Matúša Bakoňa zo spoločnosti insar.sk (monitorovanie deformačných procesov povrchu Zeme za pomoci špeciálneho radaru za účelom prevencie a bezpečnosti infraštruktúr ako diaľnice, mosty, priehrady a pod), ktorá minulý rok pre Slovensko získala historicky prvé ocenenie v prestížnej európskych súťaži Copernicus Masters.

Jakub Kapuš zo spoločnosti Spacemanic (výroba tzv. cube satelitov) publiku predstavil medzinárodne úspešný príbeh satelitu skCUBE, ktorý svetu priniesol množstvo zaujímavých inovácií (softvérové riešenia, stabilizácia na orbite atď). Jakub Kapuš je zároveň spoluzakladateľom Slovenskej organizácie pre vesmírne aktivity SOSA. K jej hlavným cieľom patrí popularizácia, vzdelávanie, podpora vývoja technológií a spolupráca s  ESA (European Space Agency). Spacemanic ponúka výrobu satelitov od 300.000 EUR. Momentálne pracuje na štyroch projektoch. Jakub Kapuš na záver svojho vystúpenia zdôraznil, že vesmírne aktivity sa vďaka prístupnosti technológií postupne demokratizujú. Tento trend jednoducho a výstižne vyjadruje nový termín „new space“. Nastáva čas malých krajín, ktoré doposiaľ pôsobili ako subdodávatelia veľkých krajín. Ich hlavnou komparatívnou výhodou je flexibilita a rýchla prispôsobivosť meniacim sa trendom. Slovensko musí byť pripravené zaistiť si v novom vesmíre svoje miesto. Je to úlohou firiem, no i štátu a podpory z jeho strany. Podobne ako v iných európskych krajinách musí byť prioritne zameraná na oblasť vzdelávania, vedy, výskumu a inovácií. 

Čestným hosťom podujatia bol Hans Bracquené, predseda Európskeho združenia malých a strených podnikov pôsobiacich vo vesmírnom priemysle SME4SPACE. Združenie zastupuje záujmy podnikov a ich asociácií v rámci európskych rokovaní. Je dôležitým aktérom harmonizácie a implementácie európskych pravidiel v oblasti vesmírneho priemyslu. Slovenské subjekty zatiaľ v SME4SPACE nie sú zastúpené, na rozdiel od aktérov z okolitých krajín ako CSA, Hunspace či spacepl.  
Na podujatí sa zúčastnilo približne tridsať zástupcov medzinárodných a európskych inštitúcií, súkromných spoločností, zastupiteľských úradov a priemyselných asociácií z rôznych štátov Európy. Medzi účastníkmi bol aj Marc Serres, riaditeľ Luxemburskej vesmírnej agentúry LSA, s ktorou Veľvyslanectvo SR v Bruseli nadviazalo v priebehu minulého roka spoluprácu. Pozvanie prijal aj generálny riaditeľ belgickej spoločnosti s medzinárodnou pôsobnosťou EUROSENSE André Jadot. Informoval o aktivitách bratislavskej pobočky firmy a jej plánoch. V tejto súvislosti vyjadril spokojnosť s možnosťami, ktoré zahraničným podnikateľom a investorom ponúka Slovensko.   

Podujatie Slovak Space in Brussels sa uskutočnilo v predvečer Európskej vesmírnej konferencie, ktorej 12. ročník sa v dňoch 21. a 22. januára 2020 konal v Bruseli. 

Prevádzkovanie informačného portálu
Počas januára 2020 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.600 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

	Konferencie, semináre, podujatia

				Január 2020		
Dátum	Čas	Miesto	Účastník (SLORD)	Účastníci	Podujatie	
15.1.2020	08:30-12:00	KBC – Grand Place 
	Andrej Kurucz	Zástupcovia University of Ljubljana; EK; EP a IGLO 	100th Anniversary of the University of 
Ljubljana 	
16.1.2020	18:30-20:30	Stále zastúpenie ES pri EÚ v Bruseli	Andrej Kurucz	Zástupcovia IGLO; EK; EP; AK
	CDTI-SOST New Year Reception 2020	
20.1.2020	20:00-22:30	SLORD 	Andrej Kurucz, TR, MR	Zástupcovia EK; akadémie; priemyslu, slovenských firiem	Organizácia podujatia 
SLOVAK SPACE IN BRUSSELS
	
22.1.2020	09:00-17:30	Covent Garden	Andrej Kurucz	Delegáti Tieňového výboru pre strategické konfigurácie Horizon Europe	Partnership Workshop of the Shadow Strategic Configuration of the Horizon Europe Programme Forum	
23.1.2020	10:00-18:30	Albert Borschette	Andrej Kurucz
	Zástupcovia Tieňového výboru pre strategické konfigurácie Horizon Europe	Zasadnutie Tieňového výboru pre strategické
konfigurácie Horizon Europe	
29.1.2020	09:00-15:30	Université Catholique de Louvain (UCL) in Brussels	Andrej Kurucz	Zástupcovia priemyslu, akadémie, MSP; EK 	SMIG2 2020
	
30.1.2020	09:00-15:00	Université Catholique de Louvain (UCL) in Brussels	Andrej Kurucz, TR	Zástupcovia priemyslu, akadémie, MSP; EK	SMIG2 2020

Stretnutia a rokovania
				Január 2020		
Dátum	Čas	Miesto	Účastník (SLORD)	Účastníci	Téma stretnutia	
7.1.2020	09:30-11:00	KoWI	Andrej Kurucz	Zástupcovia IGLO CORE	Zasadnutie IGLO CORE	
8.1.2020	09:00-10:00	SLORD
	Andrej Kurucz, MR	Jozef Ristvej (prorektor, UNIZA) 	Zasadnutie V4 Breakfast: V4 tréning;
návšteva predsedov akadémií vied 
V4 v Bruseli	
8.1.2020	11:30-13:00	KoWI	Andrej Kurucz, MR	Zástupcovia IGLO OPEN	Zasadnutie IGLO OPEN	
9.1.2020	13:00-14:30	SLORD	Andrej Kurucz, TR	Zástupcovia projektu SK4ERA	Pracovné stretnutie k riadeniu a 
administratíve projektu SK4ERA
	
13.1.2020	10:00-12:30	CZELO	Andrej Kurucz, TR, MR	Zástupcovia styčných kancelárií pre výskum a inovácie v Bruseli	Zasadnutie V4 Breakfast: V4 tréning;
návšteva predsedov akadémií vied 
V4 v Bruseli	
14.1.2020	10:00-11:30	Vinnova 	Andrej Kurucz, 	Zástupcovia IGLO SEC	Zasadnutie IGLO SEC	
14.1.2020	14:00-16:00	SLORD	Andrej Kurucz	Lucia Hegedušová (ERCEA) 	Spolupráca medzi SLORD a ERCEA; príprava 
na HEU; systém národných podporných 
štruktúr
	
16.1.2020	15:00-16:30	SLORD	Andrej Kurucz	Tomáš Kobela (SZ SR pri EÚ v Bruseli)	Synergie medzi HEU a EŠIF:
Európske partnerstvá; Seal of Excellence a 
Transfer 5%	
17.1.2020	10:00-11:30	EIT House	Andrej Kurucz 	Mathea Fammels (vedúca EIT House Brussels) 	Príprava Awareness Day EIT na Slovensku v 
júni 2020	
21.1.2020	08:30-10:00	SLORD	Andrej Kurucz	Matúš Bakoň (insar.sk) 	Členstvo SR v ESA; 
proces Strategického plánu programu 
Horizon Europe	
21.1.2020	11:30-12:30	SLORD	Andrej Kurucz	Mical Brichta (SARIO)	Členstvo SR v ESA; 
proces Strategického plánu programu 
Horizon Europe	
24.1.2020	14:30-15:00	SLORD	Andrej Kurucz	Peter Dorčák (EUBA v KE)
 	Príprava zasadnutia konzorcia H2020 v 
priestoroch SLORD
	
27.1.2020	14:00-15:30	SLORD	Andrej Kurucz	Ivan Pezlar (Rektorát UPJŠ)
	Európske partnerstvá v programe Horizon 
Europe
	
28.1.2020	15:00-16:00	SLORD	Andrej Kurucz 	Maroš Halama (dekan, TUKE)	Európske partnerstvá v programe Horizon 
Europe
	
29.1.2020	14:30-15:30	Université Catholique de Louvain (UCL) in Brussels	Andrej Kurucz	Dominika Reynolds (MV SR)	Proces Strategického plánu programu Horizon 
Europe; postavenie národného delegáta v 
tematických programových výboroch	
30.1.2020	09:30-11:00	Université Catholique de Louvain (UCL) in Brussels	Andrej Kurucz	Martin Kostolný (ISEMI)	Proces Strategického plánu programu Horizon 
Europe; výzvy SC7 H2020 na rok 2020
	
30.1.2020	13:00-14:00	Université Catholique de Louvain (UCL) in Brussels	Andrej Kurucz	Eva Fojcíková (ABmerit)	Členstvo SK v ESA; výzvy SC7 H2020 na rok 
2020

5.  Odporúčané závery:

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 3.2.2020

Správu schválil:  prof. RNDr. Ján TURŇA, CSc., generálny riaditeľ